#Bangkok N°329/T982/P11605+(6)

อาทิตย์​ก่อนหม่ำผัดกระเพาร้านใกล้ๆกันไปแล้ว วันนี้เห็นกระเพาขาหมูของคุณอัพ ก็เกิดอยากหม่ำผัดกระเพาขึ้นมาอีก

????ที่ตั้งร้าน อยู่​ในตลาดรวมทรัพย์​ โซนร้านอาหารโซนที่ 1 (โซนแรกหากเดินเข้ามาทางด้านหน้าฝั่งถนนสุขุมวิท 21) ในนี้มีโซนร้านอาหาร 2 โซนติดๆกัน มีร้านขายอาหารชนิดต่างๆ ขนม​ เครื่องดื่ม​ รวมๆแล้วกว่า 60 ร้านขึ้นไป ที่นั่งรวมๆแล้วหลายร้อยอยู่ค่ะ ​ เพราะถนนเส้นนี้ทั้งสายเต็มไปด้วยอ็อฟฟิตสำนักงาน เอเจนซี่​ ธนาคารเกือบทุกเจ้ารวมตัวกันอยู่ คนทำงานเยอะมากๆ​ ตอนเช้าก่อนเข้างาน และตอนพักกลางวันคนจะแน่นสุดๆ ร้านนี้ปิดหกโมงเย็นเวลาเปิดไม่แน่นอนค่ะ เปิดเมื่อพร้อม

???? ทางร้านขายทั้งข้าวราดแกง อาหารตา​มสั่ง​ รวมถึง​ทำข้าวกล่องส่งตามอ็อฟฟิตละแวกนี้ด้วย 

อาหารที่สั่งมาลองทานวันนี้

- ผัดกระเพา​คอหมูย่าง​ (40 บาท) ​  ตอนรับมาคือ​ คิดว่ารสชาติคงใกล้เคียงกับร้านใกล้ๆ​กัน​ที่เราลองทานไปเมื่อสองครั้งก่อน แต่พอได้ชิมแล้ว​ ผิดคาดไปมาก คือ​ น้ำปลาหมด​ น้ำตาลขาดตลาดหรืออย่างไร???  รสชาติคือซีอิ๊วหวานล้วนๆ หวานๆชืดๆ พริกอีกกำมือที่ใส่มาทำให้รสเผ็ดโดด  คอหมูย่าง​แห้งแกร่กกก​  จนไม่แน่ใจว่านี่คือ คอหมูจริงๆใช่ม๊ายย?? ไม่ได้​หมัก​มา​ ออกแนวชืดๆ

ทางร้านมีซุปผักกาดดองให้ตักเองฟรี รสชาติกลมกล่อมเปรี้ยวเค็มหวานใช้ได้เลยค่ะ

จริงๆแล้วบนป้ายเท่าที่เห็น  มีเมนูที่น่าลองสั่งหลายๆอย่าง​ แต่พอลองจานนี้ไปก็ของหยุดไว้เท่านี้เลยนะจ๊ะ ฮืออออ..ต้องตามล่าหากระเพาอร่อยๆกันต่อปายย​ 


